Европейския парламент и на Съвета (5), както и на критериите за биологично производство, определени в глава II и в член 24, параграф 3, букви а) и б) от Регламент (ЕС) 2018/848.
 (10)
 При определени обстоятелства и условия, които са посочени по-специално в част IV, точка 2.2.1 и точка 2.2.2, буква а) от приложение II към Регламент (ЕС) 2018/848, определени добавки в храна, включително хранителни ензими, които да се използват като добавки в храна, и спомагателни вещества може да се използват в производството на преработени биологични храни. За тази цел Комисията следва да разреши добавките в храна и спомагателните вещества, посочени в член 24, параграф 2, буква а) от Регламент (ЕС) 2018/848, и да състави техния списък.
 (11)
 Добавките в храна и спомагателните вещества за преработка на храни, които се използват в производството на преработени биологични храни, бяха включени съответно в раздели А, Б и В от приложение VIII към Регламент (ЕО) No 889/2008. В зависимост от употребите и функциите им в крайния продукт обаче някои от тези продукти може да бъдат класифицирани като добавки, а не като спомагателни вещества. За тази класификация е необходим специален изчерпателен анализ на тези продукти в производството на преработени биологични храни. Такъв анализ следва да се извърши за всички продукти, изброени като спомагателни вещества в Регламент (ЕО) No 889/2008. Този процес ще отнеме време и не може да приключи преди началната дата на прилагане на Регламент (ЕС) 2018/848. Поради това продуктите, които понастоящем са включени в Регламент (ЕО) No 889/2008 като спомагателни вещества, ще бъдат включени като спомагателни вещества в настоящия регламент до извършването на специален изчерпателен анализ.
 (12)
 При определени обстоятелства и условия, които са посочени по-специално в част IV, точка 2.2.1 от приложение II към Регламент (ЕС) 2018/848, определени небиологични съставки от земеделски произход може да се използват за производството на преработени биологични храни. За тази цел Комисията следва да разреши небиологичните съставки от земеделски произход, посочени в член 24, параграф 2, буква б) от Регламент (ЕС) 2018/848, и да състави техния списък. Досиетата на небиологични съставки от земеделски произход, които да се използват за производството на преработени биологични храни, които някои държави членки представиха в съответствие с член 24, параграф 7 от Регламент (ЕС) 2018/848, бяха подложени на оценка в рамките на Комитета по биологично производство. Избраните продукти и вещества, които отговарят на целите и принципите, определени в Регламент (ЕС) 2018/848, следва да бъдат включени в списъка под ограничителен режим на ползване, който следва да се състави с настоящия регламент, като при необходимост се определят специфични условия.
 (13)
 За да може обаче да се предостави достатъчно време на операторите да се адаптират към новия списък под ограничителен режим на ползване на разрешените небиологични съставки от земеделски произход, и по-специално да намерят източник на съставки от земеделски произход, произведени в съответствие с Регламент (ЕС) 2018/848, е целесъобразно списъкът на небиологичните съставки от земеделски произход, разрешени за употреба в преработката на биологични храни с настоящия регламент, да се прилага от 1 януари 2024 г.
 (14)
 Като се има предвид съставът на някои небиологични съставки